
REPUBLIKA HRVATSKA 
Općinski prekršajni sud u Splitu
Split, Domovinskog rata 4                                                	   Broj: Pp-12384/2026-6

U  I M E  R E P U B L I K E  H R V A T S K E
P R E S U D A 

	Općinski prekršajni sud u Splitu, po sutkinji Katici Rakigjija Basić, uz sudjelovanje zapisničara Domagoja Kalpića, u prekršajnom postupku protiv okrivljenice Paule Vila, okrivljenog po optužnom prijedlogu PU Splitsko-dalmatinske, Policijske postaje Trogir Klasa: 211-07/26-5/20592 od 8. kolovoza 2026. zbog prekršaja iz čl.43.st.1. kažnjiv po čl.43.st.3. u vezi s čl.293.st.1. i dr. Zakona o sigurnosti prometa na cestama (Narodne Novine RH 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22 i 114/22) i dr., nakon provedenog žurnog postupka dana 14. kolovoza 2026.
p r e s u d i o  j e

	Okrivljenica: Paula Vila, kći pok. Krešimira, rođena: 15. ožujka 1997., OIB: 06578809576,  državljanka RH, s prebivalištem u Solinu, Kliški put 15A, SSS, arhitektonski tehničar, trenutno nezaposlena, uzdržava se od ušteđevine i državne naknade preko Zavoda za socijalnu skrb, neudana, bez djece, prekršajno osuđivana,

I.

k r i v  a  j  e

I.1.što je 8. kolovoza 2026. u 18,19 sati u Trogiru, u ulici Trogirska cesta 6 upravljajući osobnim automobilom marke Fiat reg. oznake ST 4026-AG izazvala prometnu nesreću s materijalnom štetom na parkirališnom prostoru TC Spot na način da je upravljala osobnim automobilom središnjim dijelom parkirališnog prostora TC Spot te dolaskom do mjesta događaja započela radnju vožnje unatrag polukružno, a da se nije uvjerila da navedenu radnju može obaviti bez opasnosti za druge sudionike u prometu ili imovinu, uslijed čega je stražnjim dijelom vozila udarila u desni bočni dio parkiranog osobnog automobila marke Mercedes Cuby reg. oznake GA 975-LU,

čime je počinila prekršaj iz čl.43.st.1. kažnjiv po čl.43.st.3. u vezi s čl.293.st.1. ZSPC-a,

2.što je 8. kolovoza 2026. u 18,19 sati u Trogiru, u ulici Trogirska cesta 6 upravljajući osobnim automobilom marke Fiat reg. oznake ST 4026-AG, kod sebe neovlašteno posjedovala drogu cannabis marihuanna sveukupne mase 0,51 gram, a koja droga se nalazi na Popisu droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga (NN RH 19/23),
 
čime je počinila prekršaj čl.3.st.1. kažnjiv po čl.54.st.3. u svezi čl.54.st.1.toč.1.  Zakona o suzbijanju zlouporabe droga (Narodne Novine RH 107/01, 87/02, 163/03, 141/04, 40/07, 149/09, 84/11, 80/13 i 39/19),
3.što se 8. kolovoza 2026. u 19,45 sati u Trogiru, u ulici Trogirska cesta 6 nakon što je bila sudionikom prometne nesreće u kojoj je nastala materijalna šteta odbila podvrgnuti ispitivanju prisutnosti droga ili lijekova u organizmu koji utječu na psihofizičke sposobnosti vozača,

	čime je počinila prekršaj iz čl.181.st.1. kažnjiv po čl.181.st.8. ZSPC-a,

	Radi toga se okrivljeniku na temelju cit.propisa  za prekršaj pod toč.I.3.
 
i z r i č e

KAZNA ZATVORA U TRAJANJU OD 12 DANA (dvanaest dana)

	II.Na temelju čl.40. PZ-a vrijeme koje je okrivljenica bila uhićena od dana 8. kolovoza 2026. u 19,40 sati i zadržana po rješenju ovog suda do 19. kolovoza 2026. u 19,40 sati uračunava se u izrečenu kaznu u trajanju od 12 (dvanaest) dana, pa se kazna zatvora smatra izvršenom za prekršaj pod toč.I.3. 

	III.Za prekršaj pod toč.1. na temelju cit. propisa okrivljeniku se utvrđuje novčana kazna u iznosu od 260,00 eura te za prekršaj pod toč.2. u iznosu od 900,00 eura te i primjenom čl.39.st.1.toč.1. i 2.  Prekršajnog zakona dalje: PZ-a (Narodne novine RH 107/07, 39/13, 157/13, 110/15, 70/17, 118/18 i 114/22) za prekršaje pod toč.I.1. i 2.

i z r i č e 

UKUPNA NOVČANA KAZNA U IZNOSU OD 1.160‬,00 EURA (tisuću sto šezdeset eura eura).

	IV.Na temelju čl.33.st.11. PZ-a izrečenu novčanu kaznu okrivljenica je dužna uplatiti u korist Republike Hrvatske u roku od 60 dana po pravomoćnosti presude. 

V.Na temelju čl.183.st.2. PZ-a okrivljenica se upozorava da ako u roku koji joj je određen za plaćanje novčane kazne uplati dvije trećine izrečene novčane kazne smatrat će se da je novčana kazna u cijelosti uplaćena (čl.152.st.3. PZ-a).

VI.Na temelju čl.50. i čl.58. PZ-a okrivljenici se 

i z r i č e  

ZAŠTITNA MJERA ZABRANE UPRAVLJANJA MOTORNIM VOZILOM «B» KATEGORIJE U TRAJANJU OD 6 (šest) MJESECI.

VII.Zaštitna mjera počinje teći od izvršnosti presude (čl.58.st.2. PZ-a).

VIII.Na temelju čl.64.st.1. Zakona o suzbijanju zlouporabe droga u svezi s čl. 76.a PZ-a od okrivljenika se oduzima, trajno i bez naknade, cannabis marihuanna sveukupne mase 0,51 gram, privremeno oduzet po potvrdi o privremenom oduzimanju predmeta PU SD-e Policijske postaje Trogir br. 01733953, što će se po pravomoćnosti presude uništiti.

II.

IX.Na temelju čl.182.toč.1. okrivljenica (osobni podaci kao pod toč.I.)

OSLOBAĐA SE OD OPTUŽBE
i to:
"da bi dana 8. kolovoza 2026. u 18,19 sati u Trogiru u ulici Trogirska cesta 6 upravljala osobnim automobilom marke Fiat reg. oznake ST 4026-AG nakon izvršnosti rješenja o ukidanju i oduzimanju vozačke dozvole izdanu od strane Visokog prekršajnog suda RH pod brojem Ppž-9965/2025 sa datumom izvršnosti 12.5.2026. koja vrijedi do 12.8.2027., a prije ponovnog stjecanja prava na upravljanje vozilom,

čime bi počinila prekršaj iz čl.286.st.4. kažnjiv po čl.286.st.12. ZSPC-a".

X.Na temelju čl.139.st.3. u vezi sa čl.138.st.3. PZ-a okrivljenica je dužna uplatiti troškove postupka u iznosu od 30,00 eura (trideset eura) u korist Republike Hrvatske u roku od 60 dana po pravomoćnosti presude, a pod prijetnjom prisilne naplate.
Obrazloženje

1.Uvodno označenim optužnim aktom okrivljena je Paula Vila zbog prekršaja opisanih kao u izreci.

	2.Pozvana da se izjasni o optužbi i krivnji okrivljenica se očitovala krivom.

	3.Žurni postupak proveden je na temelju čl.221.st.1.toč.3. PZ-a

	4.Okrivljenica je u obrani navela da je istina da je navedene prigode 8. kolovoza 2026. u 18,19 sati u Trogiru na kolniku Trogirske ceste 6 upravljala osobnim automobilom marke Fiat reg. oznake ST 4026-AG nakon izvršnosti rješenja o ukidanju i oduzimanju vozačke dozvole, a prije ponovnog stjecanja prava na upravljanje vozilom. Kod sebe je neovlašteno posjedovala 0,51 grama sveukupne težine marihuane isključivo za osobnu uporabu te kako je očekivala pozitivan nalaz tako se odbila podvrgnuti ispitivanju prisutnosti droge u organizmu odnosno lijekova. Vozilom je upravljala u Trogiru, na parkirališnom prostoru gdje je izazvala prometnu nesreću s materijalnom štetom obzirom da je bila poduzela radnju vožnje unatrag polukružno i tom prigodom zadnjim dijelom vozila udarila u desni bočni dio parkiranog automobila Mercedes. Nakon izazvane prometne nesreće pozvana je policija, ostala je na mjestu događaja. Inače liječila se u komuni u Sinju jednu godinu zbog ovisnosti o drogi. Ovaj automobil je u vlasništvu oca od prijateljice koji su na Čiovu na obiteljskom druženju. Sa svojima nije u dobrim odnosima, u Solinu je prijavljena, a trenutno živi u Splitu sa dečkom na adresi u Splitu, Antofagaste 10.

	5.U dokaznom postupku pregledana je materijalna dokumentacija u spisu -  izvješće o uhićenju, službena zabilješka Policijske postaje Trogir x3, zapisnik o ispitivanju prisutnosti alkohola, opojnih droga ili lijekova u organizmu, zapisnik o očevidu, situacijski plan i službena zabilješka o preliminarnom ispitivanju materije nalik na drogu.

	6.Na temelju rezultata ovako provedenog prekršajnog postupka, ocjenjujući obranu okrivljenice i izvedene dokaze, svakog pojedinačno i u njihovoj uzajamnoj svezi utvrđeno je da je počinila djela prekršaja opisana kao pod toč.I. izreke.

	7.Okrivljenica je izričito i nedvosmisleno priznala učin prekršaja da je kritične prigode izazvala prometnu nesreću upravljajući osobnim automobilom marke Fiat reg. oznake ST 4026-AG u Trogiru, na kolniku Trogirske ceste 6, povodom koje prometne nesreće su policijski službenici Policijske postaje Trogir obavili očevid i sastavili zapisnik o očevidu iz kojeg je razvidno da je na osobnom automobilu Fiat reg. oznake ST 4026-AG oštećen zadnji dio branika u vidu strugotine, a na automobilu Mercedes Cuby oštećena su zadnja desna vrata, te desni metalni dio između prednjih i zadnjih desnih vrata.

	8.Stoga, sukladno zaključku suda postoji relevantna uzročna veza protupravnog ponašanja okrivljenice u prometnoj nesreći i nastupjele posljedice po zaštićeno dobro, automobil oštećenika marke Mercedes Cuby reg. oznake GA 975-LU. 

9.Nepropisna vožnja okrivljenice, koja nije upotrijebila standard dužne pažnje, protivna je odredbi čl.43.st.1. i 2. jer je utvrđena pravno relevantna uzročna veza između kršenja primijenjenog propisa od strane okrivljenice i posljedice u vidu ugrožavanja sigurnosti prometa izazivanjem prometne nesreće sa materijalnom štetom.

10.Kaznenom odredbom čl.43.st.3. ZSPC-a propisano je da će se novčanom kaznom u iznosu od 130,00 eura kazniti za prekršaj vozač ako postupi suprotno odredbama ovoga članka.

11.Kaznenom odredbom čl.293.st.1. ZSPC-a propisano je da će se za prekršaje iz ovoga Zakona kojim je izazvana prometna nesreća samo s materijalnom štetom, kazniti počinitelj prekršaja novčanom kaznom propisanom za taj prekršaj uvećanom za iznos od 130,00 eura.

[bookmark: _GoBack]12.Okrivljenica je priznala i da je kritične prigode kod sebe neovlašteno posjedovala drogu cannabis marihuannu sveukupne mase 0,51 gram kao i da se kao sudionica prometne nesreće na zahtjev policijskih službenika odbila podvrgnuti ispitivanju prisutnosti droga ili lijekova u organizmu koje utječu na psihofizičke sposobnosti vozača.

13.Za prekršaj iz čl.3.st.1. Zakona o suzbijanju zlouporabe droga zaprijećena je novčana kazna u iznosu od 5.000,00 do 20.000,00 kuna ili kazna zatvora do 90 dana za fizičku osobu kako je to propisano kaznenom odredbom čl.54.st.3. u svezi čl.54.st.1.toč.1. Zakona o suzbijanju zlouporabe droga.

14.U odnosu na prekršaj pod toč.3. ističe se da je odredbom čl.181.st.1. ZSPC-a propisano da policijski službenik koji obavlja očevid prometne nesreće u kojoj je nastala materijalna šteta podvrgnut će sudionike prometne nesreće ispitivanju pomoću odgovarajućih sredstava i aparata, radi provjere ima li u organizmu alkohola, droga ili lijekova koji utječu na psihofizičke sposobnosti i na sposobnosti upravljanja vozilima.

15.Kaznenom odredbom čl.181.st.8. ZSPC-a propisano je da će se novčanom kaznom u iznosu od 1.320,00 do 2.650,00 eura ili kaznom zatvora u trajanju do 60 dana kazniti osobe iz st.1. ovoga članka koje se odbiju podvrgnuti ispitivanju pomoću odgovarajućih sredstava i aparata, radi provjere ima li u organizmu alkohola, droga ili lijekova koji utječu na psihofizičke sposobnosti i na sposobnosti upravljanja vozilima. 

	16.Na kraju dokaznog postupka pregledana je prekršajna evidencija za okrivljenika te je utvrđeno da je prekršajno osuđivana osoba i to:

- presudom Općinskog prekršajnog suda u Splitu br. Pp-13793/2021 pravomoćnom 15. rujna 2023. zbog prekršaja iz čl.54.st.3. Zakona o suzbijanju zlouporabe droga,
- presudom Općinskog prekršajnog suda u Splitu br. Pp-3426/2023 pravomoćnom 15. prosinca 2023. zbog prekršaja iz čl.54.st.3. Zakona o suzbijanju zlouporabe droga,
- presudom Općinskog prekršajnog suda u Splitu br. Pp-6289/2023 pravomoćnom 20. ožujka 2024. zbog prekršaja iz čl.54.st.3. Zakona o suzbijanju zlouporabe droga,
- presudom Općinskog prekršajnog suda u Splitu br. Pp-6177/2023 pravomoćnom 13. ožujka 2024. zbog prekršaja iz čl.54.st.3. Zakona o suzbijanju zlouporabe droga,
- presudom Općinskog prekršajnog suda u Splitu br. Pp-2463/2024 pravomoćnom 4. svibnja 2024. zbog prekršaja iz čl.54.st.3. Zakona o suzbijanju zlouporabe droga i čl.286.st.12. ZSPC-a,
- presudom Općinskog prekršajnog suda u Splitu br. Pp-2878/2024 pravomoćnom 25. lipnja 2024. zbog prekršaja iz čl.54.st.3. Zakona o suzbijanju zlouporabe droga,
- presudom Općinskog prekršajnog suda u Splitu br. Pp-2594/2024 pravomoćnom 16. srpnja 2024. zbog prekršaja iz čl.286.st.12. ZSPC-a,
- presudom Općinskog prekršajnog suda u Splitu br. Pp-9162/2023 pravomoćnom 4. lipnja 2025. zbog prekršaja iz čl.289.st.4. i dr. ZSPC-a,
- presudom Općinskog prekršajnog suda u Splitu br. Pp-8350/2023 pravomoćnom 11. listopada 2025. zbog prekršaja iz čl.54.st.3. Zakona o suzbijanju zlouporabe droga,
- presudom Općinskog prekršajnog suda u Splitu br. Pp-6785/2026 pravomoćnom 26. svibnja 2026. zbog prekršaja iz čl.54.st.3. Zakona o suzbijanju zlouporabe droga,
- presudom Općinskog suda u Rijeci br. Pp P-2315/2020 pravomoćnom 3. kolovoza 2024. zbog prekršaja iz čl.282.st.9. ZSPC-a,
- presudom Općinskog suda u Zadru br. Pp-6917/2021 pravomoćnom 21. studenoga 2024. zbog prekršaja iz čl.282.st.9. ZSPC-a.

  	17.Prilikom odlučivanja o konkretnoj prekršajnoj sankciji sud je imao na umu odredbu čl.36.st.2. PZ-a, pa joj je kao olakotna okolnost cijenjeno priznanje djela, a od otegotnih okolnosti joj je cijenjena dosadašnja višestruka prekršajna osuđivanost, pa joj je za prekršaj pod toč.I.3. izreke izrečena kazna zatvora budući ponavljanjem prekršaja iz sigurnosti prometa na cestama manifestira posebnu upornost u činjenju prekršaja, te je sud ocijenio da težina ovog djela i njegove posljedice u konkretnom slučaju opravdavaju primjenu teže vrste kazne alternativno propisane sa novčanom kaznom, jer da se svrha prekršajnog kažnjavanja i specijalna i generalna prevencija može postići težom vrstom kazne, te joj je za prekršaje pod toč.I.1. i 2. izrečena ukupna novčana kazna, jednaka zbroju pojedinačno utvrđenih novčanih kazni, smatrajući da se tom kaznom za ove prekršaje može postići svrha prekršajnog kažnjavanja.

	18.U izreci je upozorena temeljem čl.183.st.3. PZ-a za slučaj plaćanja novčane kazne u roku koji joj je određen za plaćanje novčane kazne. Za dodati je da se  novčana kazna iznad 265,45 eura koja nije u cijelosti ili djelomično naplaćena ni prisilno u roku od dvije godine od podnesenog zahtjeva za prisilnu naplatu zamjenjuje sa radom za opće dobro osuđenoj fizičkoj osobi. Ako osuđenik ne pristane na rad za opće dobro ili ga ne izvrši svojom krivnjom u roku koji je za to određen, novčana kazna zamijenit će se kaznom zatvora (čl.34.st.2. i st.3.Prekršajnog zakona).

	19.Primjenom cit.odredbe istog Zakona od okrivljenice  je oduzeta droga, kao predmet izvršenja prekršaja, koji će se po pravomoćnosti presude uništiti, budući postoji opasnost da bi se droga mogla ponovno uporabiti za počinjenje prekršaja, te je oduzimanje potrebno zbog zaštite zdravlja, radi se o predmetu čije posjedovanje je zakonom zabranjeno.    

	20.Sud je uzimajući u obzir kako težinu samog djela tako i okolnosti koje se odnose na osobu okrivljenice kao počinitelja prekršaja, vodeći pri tom računa i o općoj svrsi prekršajnopravnih sankcija iz čl.6. PZ-a izrekao zaštitnu mjeru zabrane upravljanja motornim vozilom B kategorije u trajanju od 6 (šest) mjeseci, a da bi se primjenom te mjere otklonili uvjeti koji omogućavaju počinjenje novog prekršaja od strane okrivljenice, u razdoblju koje sud smatra primjerenim, sve to radi vrste prekršaja kojim se ozbiljno ugrožava sigurnost prometa, a također cijeneći i dosadašnju prekršajnu osuđivanost za ovakove i slične prekršaje.

	21.Kako je okrivljenica tijekom ovog postupka uhićena uz izvješće o uhićenju to joj je navedeno oduzimanje slobode u svezi sa prekršajem sukladno čl.40. PZ-a uračunato u izrečenu kaznu zatvora.  

22.U ovom postupku okrivljenici nije izrečena zaštitna mjera obveznog liječenja od ovisnosti budući je ista izrečena u prekršajnom postupku Pp-6785/2026 presudom pravomoćnom 26. svibnja 2026., a koja mjera još uvijek nije započeta sa izvršenjem.

23.U odnosu na prekršaj pod toč.II. izreke okrivljenica je oslobođena. Naime, u toč.1. optužnog akta tereti se da je upravljala osobnim automobilom nakon izvršnosti rješenja o ukidanju i oduzimanju vozačke dozvole Visokog prekršajnog suda RH pod br. Ppž-9965/2025 sa datumom izvršnosti 12. svibnja 2026. do 12. kolovoza 2027. godine, a prije ponovnog stjecanja prava na upravljanje vozilom, čime da bi okrivljenica počinila prekršaj iz čl.286.st.4. kažnjiv po čl.286.st.12. ZSPC-a.

24.Člankom 286.st.12.ZSPC-a propisano je će se novčanom kaznom u iznosu od 1.320,00 do 2.650,00 eura ili kaznom zatvora do 60 dana kazniti osoba iz st.3. do 7. ovoga članka koja upravlja motornim vozilom nakon izvršnosti rješenja iz stavaka 3. do 6. ovoga članka, a prije ponovnog stjecanja prava na samostalno upravljanje motornim vozilom. 

25.Pregledom prekršajne evidencije razvidno je da je rješenjem Visokog prekršajnog suda RH koje se navodi u optužnom aktu odbijena žalba okrivljenice protiv rješenja kojim je odbačena žalba protiv presude Općinskog prekršajnog suda u Splitu 31. Pp-9162/2023-7, koja presuda je pravomoćna 26. studenoga 2025., a izvršna 12. svibnja 2025. i kojom je okrivljenici izrečena zaštitna mjera zabrane upravljanja motornim vozilom u trajanju od 15 mjeseci. Pregledom toč.1. optužnog akta razvidno je da se u istom navodi upravo vrijeme od 15 mjeseci i to od 12. svibnja 2026. do 12. kolovoza 2027. što predstavlja zapravo trajanje zaštitne mjere izrečene presudom suda, pa niti datum izvršnosti ne odgovara izvršnosti rješenja o ukidanju i oduzimanju vozačke dozvole. Dakle, iz svega proizlazi da u prekršajnom postupku koji se vodio pred prvostupanjskim i drugostupanjskim sudom nije doneseno rješenje o ukidanju i oduzimanju vozačke dozvole niti bi izvršnost takovog rješenja bila 12. svibnja 2026. godine, već to rješenje donosi drugo tijelo. Ovdje se radi o tome da je vrijeme od 12. svibnja 2026. do 12. kolovoza 2027. zapravo trajanje pravomoćno izrečene zaštitne mjere zabrane upravljanja motornim vozilom od 15 mjeseci. Stoga se okrivljenica nije mogla okriviti za prekršaj iz čl.286.st.12. ZSPC-a, jer u optužnom aktu nema ikakovih podataka o kako donositelju rješenja o ukidanju i oduzimanju vozačke dozvole tako i o datumu izvršnosti, koje nije niti odredivo. Kako optužni akt ne sadrži u toč.1. sve konstitutivne elemente bića prekršaja iz čl.286.st.12. ZSPC-a to djelo onako kako je činjenično opisano nije prekršaj.

  	26.Odluka o troškovima postupka temelji se na cit.odredbi zakona, a odnosi se na paušalni iznos troškova u iznosu od 30,00 eura (trideset eura), prilikom čijeg određivanja je sud vodio računa o trajanju i složenosti postupka, te imovnom stanju okrivljenika.  

	27.U suglasju sa svim navedenim valjalo je odlučiti kao u izreci.

				U Splitu, 14. kolovoza 2026.
    Zapisničar 								Sutkinja 
Domagoj Kalpić					       		   Katica Rakigjija-Basić 

